Луиш ди Камоинш
Песен

Превод от португалски: Симеон Хаджикосев, 1984

chitanka.info

по това мото:

На коя ли нива

любовта вирее,

че да я посея?

Строфи

От Амур подмамен

земеделец бях

и любов посях,

но събрах измами.

Ето, младостта ми

мина, невидяла

жито във чувала.

Но видях в полята

храстите бодливи,

на око красиви,

груби — за ръката;

без пастир овцата

щом пасе в гъстака,

става здрава, яка.

Трудих се без жал,

губих свойто време,

хвърлях златно семе,

а събрах печал.

Не, не съм видял

обич дълговечна

без печал сърдечна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.